CELEX: 52017PC0672
Language: lv
Date: 2017-11-21
Title: Priekšlikums PADOMES REGULA, ar ko 2018. gadam nosaka dažu zivju krājumu un zivju krājumu grupu zvejas iespējas Melnajā jūrā

EIROPAS KOMISIJA
            Brussels, 21.11.2017
            COM(2017) 672 final
            2017/0306(NLE)
            Priekšlikums
            PADOMES REGULA,
            ar ko 2018. gadam nosaka dažu zivju krājumu un zivju krājumu grupu zvejas iespējas Melnajā jūrā
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               ·Priekšlikuma pamatojums un mērķi
            
            
               Ar Eiropas Parlamenta un Padomes Regulu (ES) Nr. 1380/2013 par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK, tiecas nodrošināt ūdeņu dzīvo resursu izmantošanu ilgtspējīgos ekonomiskajos, vidiskajos un sociālajos apstākļos. Svarīgs instruments šajā sakarībā ir ikgadēja zvejas iespēju noteikšana. 
            
            
               Šā priekšlikuma mērķis ir noteikt dalībvalstu zvejas iespējas attiecībā uz komerciāli vissvarīgākajiem zivju krājumiem Melnajā jūrā 2018. gadā. 
            
            
               Priekšlikums attiecībā uz brētliņu pamatojas uz zinātnisko ieteikumu par autonomu kvotu, un tā mērķis ir saglabāt pašreizējo zvejas izraisītas zivju mirstības līmeni. 
            
            
               Priekšlikums attiecībā uz akmeņpleksti pamatojas uz KPN un kvotām, kas noteiktas GFCM Ieteikumā GFCM/41/2017/4 par daudzgadu pārvaldības plānu akmeņplekstes zvejniecībām 29. ģeogrāfiskajā apakšapgabalā (Melnajā jūrā).
            
            
               ·Vispārīgais konteksts
            
            
               ·Vispārīgs priekšlikuma pamatojums ir sniegts Komisijas paziņojumā par apspriešanos par zvejas iespējām 2018. gadam (COM(2017) 368 final). 
            
            
               ·Zvejas iespējas būtu jānosaka saskaņā ar 16. panta 1. punktu (norāde uz relatīvās stabilitātes principu) un 16. panta 4. punktu (norāde uz kopējās zivsaimniecības politikas mērķiem un daudzgadu plānos paredzētajiem noteikumiem).
            
            
               Bulgārija un Rumānija Melnās jūras krājumus izmanto kopīgi ar trešām valstīm, piemēram, Turciju, Ukrainu, Gruziju un Krievijas Federāciju. Tomēr līdz 2016. gadam reģionālā līmenī lēmumi par kopējo pieļaujamo nozveju (KPN) starp ES un trešām valstīm netika pieņemti. Lai palīdzētu nodrošināt KZP noteikumu piemērošanu, Eiropas Savienība kopš 2008. gada katru gadu nosaka autonomas kvotas akmeņplekstes un brētliņas krājumiem.
            
            
               Zinātnisko ieteikumu par 2018. gada zvejas iespējām Melnajā jūrā ZZTEK sniedza 2017. gada septembra sesijā. 
            
            
               Zvejniecības, kurās izmanto brētliņas krājumus, Melnās jūras piekrastes valstīm ir ļoti nozīmīgas sociālekonomiskā aspektā. Kā liecina Zivsaimniecības zinātnes, tehnikas un ekonomikas komitejas (ZZTEK) sniegtais novērtējums par Melno jūru 2015.–2016. gadā, brētliņas nozveja, ko Melnajā jūrā guvušas ES valstis, 2014. gadā bija 4 %, 2013. gadā 14 % un 2012. gadā 9 % no oficiāli paziņotajiem izkrāvumiem. Saskaņā ar Vidusjūras Vispārējās zivsaimniecības komisijas (GFCM) 2017. gada sesijas ziņojumu brētliņas krājums Melnajā jūrā tiek izmantots ilgtspējīgi. Tomēr, lai nodrošinātu brētliņas krājuma ilgtspēju Melnajā jūrā, ir jāsaglabā pašreizējais zvejas izraisītas zivju mirstības līmenis, t. i., 11 475 tonnas.
            
            
               Zvejniecības, kurās izmanto akmeņplekstes krājumus, Melnās jūras piekrastes valstīm ir ļoti nozīmīgas sociālekonomiskā aspektā. GFCM 41. gadskārtējā sesijā 2017. gadā pieņēma Ieteikumu par daudzgadu pārvaldības plānu akmeņplekstes zvejniecībām 29. ģeogrāfiskajā apakšapgabalā (Melnajā jūrā). Šajā Ieteikumā GFCM/41/2017/4 ir noteikta akmeņplekstes kopējā pieļaujamā nozveja (644 tonnas) nākamajiem diviem gadiem, proti, 2018. un 2019. gadam, un kvotu pagaidu sadalījums līgumslēdzējām pusēm. Ja GFCM darba grupa, kas sagatavoja Melnās jūras ieteikumu 2018. gadam, neapstiprinās, ka turpinās zvejas izraisītas zivju mirstības konstruktīva attīstība, kuras rezultātā akmeņplekstes Melnās jūras krājuma apmērs atjaunosies, GFCM var pārskatīt KPN un kvotas. ES iedalītā kvota 2018. gadā ir 114 tonnas. Šajā regulā būtu jātransponē akmeņplekstes KPN un kvota, zvejas piepūles pārvaldība un zvejas dienu ierobežojums līdz 180 dienām gadā un patlaban piemērojamais divus mēnešus ilgais zvejas aizlieguma periods (no 15. aprīļa līdz 15. jūnijam). 
            
            
               Saskaņā ar Padomes Regulas (EK) Nr. 847/96
                  1
                2. pantu ir ierosināts, ka tās 3. un 4. pantu nepiemēro krājumiem, uz kuriem attiecas šī regula. Tomēr saskaņā ar Regulas (ES) Nr. 1380/2013 15. panta 9. punktu krājumiem, uz kuriem attiecas izkraušanas pienākums, piemēro tajā paredzēto ikgadējo elastību.
            
            
               ·Spēkā esošie noteikumi priekšlikuma jomā
            
            
               Zvejas iespējas un veids, kā tās iedalāmas dalībvalstīm, katru gadu tiek noteikti no jauna. Jaunākais tiesību akts šajā jomā ir Padomes 2016. gada 19. decembra Regula (ES) 2016/2372
                  2
               , ar ko 2017. gadam nosaka dažu zivju krājumu un zivju krājumu grupu zvejas iespējas Melnajā jūrā.
            
            
               Papildus gada zvejas iespējām jāmin vairāki pasākumi, kas ir relevanti Melnās jūras zvejniecībām, uz kurām attiecas šis priekšlikums. Komisija patlaban strādā pie priekšlikuma par GFCM ieteikumu transponēšanu, tomēr daži no tiem ir cieši saistīti ar ikgadējām zvejas iespējām un tāpēc ir jāņem vērā šajā priekšlikumā. 
            
            
               –Minimālie saglabāšanas izmēri un minimālie linuma acs izmēri akmeņplekstes zvejniecībai Melnajā jūrā ir noteikti Eiropas Parlamenta un Padomes 2013. gada 13. marta Regulā (ES) Nr. 227/2013
                  3
               , ar kuru groza Padomes Regulu (EK) Nr. 850/98 par zvejas resursu saglabāšanu, izmantojot tehniskos līdzekļus jūras organismu mazuļu aizsardzībai, un Padomes Regulu (EK) Nr. 1434/98, ar ko nosaka, ar kādiem nosacījumiem drīkst nogādāt krastā siļķes citām rūpniecības vajadzībām, nevis to tiešai izmantošanai uzturā.
            
         
         
            
               –Ieteikums GFCM/37/2013/2, ar ko nosaka minimālos standartus zvejniecībām, kurās izmanto gruntī nostiprinātus žaunu tīklus, attiecībā uz akmeņpleksti un vaļveidīgo saglabāšanu Melnajā jūrā, pieņemts Vidusjūras Vispārējās zivsaimniecības komisijas (GFCM) 37. sesijā (Splitā, 2013. gada maijā).
            
            
               –Ieteikums GFCM/39/2015/3, ar ko izveido pasākumu kopumu nolūkā aizkavēt, novērst un izskaust nelegālu, nereģistrētu un neregulētu zveju akmeņplekstes zvejniecībās Melnajā jūrā, pieņemts Vidusjūras Vispārējās zivsaimniecības komisijas (GFCM) 39. sesijā (Milānā, 2015. gada maijā).
            
            
               –Bukarestes deklarācija
                  4
               , kas apstiprināta GFCM organizētā augsta līmeņa sanāksmē par zvejniecību pārvaldību Melnajā jūrā 2016. gada oktobrī. Sanāksme pieņēma šo deklarāciju, kurā uzsvērta vajadzība pēc kopīgas un sadarbīgas piekrastes valstu pieejas Melnās jūras zvejniecību ilgtspējas uzlabošanā.  
            
            
               –GFCM 2017.–2020. gada Vidusjūras un Melnās jūras zvejniecību ilgtspējas daudzgadu stratēģija
                  5
               , kas cita starpā paredz darbību kopumu ar mērķi daudzpusējā līmenī stiprināt zvejniecību pārvaldību Melnajā jūrā.   
            
            
               –Saistības, ko Bulgārija un Rumānija 2016. gada decembrī uzņēmās 2017. gada zvejas iespēju regulas kontekstā, proti, uzlabot kontroli, apkarot NNN zveju un īstenot virkni pasākumu attiecībā uz akmeņpleksti un dzelkņu haizivi, tiek faktiski pildītas. Bulgārija un Rumānija ir veikušas vairākas darbības, kuru mērķis ir ierobežot zvejas atļaujas 2016. gada līmenī, reģistrēt visas nozvejas, arī tās, kas mazākas par 50 kg, palielināt tirgū un jūrā veikto inspekciju un kopīgi ar Eiropas Zivsaimniecības kontroles aģentūru (EFCA) veikto inspekciju skaitu.    
            
            
               ·Atbilstība pārējiem ES politikas virzieniem un mērķiem
            
            
               Ierosinātie pasākumi ir saskanīgi ar kopējās zivsaimniecības politikas mērķiem un noteikumiem un atbilst Savienības ilgtspējīgas attīstības politikai.
            
            
               2.APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               ·Ekspertu atzinumu pieprasīšana un izmantošana
            
            
               Galvenās organizācijas un eksperti, ar kuriem apspriedās
            
            
               Zinātniskā organizācija, ar kuru apspriedās, ir Zivsaimniecības zinātnes, tehnikas un ekonomikas komiteja (ZZTEK).
            
            
               Katru gadu Savienība lūdz ZZTEK sniegt zinātnisko ieteikumu par svarīgu zivju krājumu stāvokli. ZZTEK sniedz savu ieteikumu, pamatojoties uz darba uzdevumu, kuru tā saņem no Komisijas. Jaunākais un stāvoklim atbilstošākais ieteikums, kas būs pieejams laikā, kad šis priekšlikums tiks apspriests Padomē, aptver visus Melnās jūras krājumus, kuriem ierosinātas kvotas.
            
            
               Galvenais mērķis ir panākt un uzturēt krājumu apmēru, kas var nodrošināt maksimālo ilgtspējīgas ieguves apjomu (MSY). Šis mērķis ir skaidri noteikts KZP pamatregulā, kuras 2. panta 2. punktā norādīts, ka minēto mērķi “ja iespējams, sasniedz līdz 2015. gadam, un (..) līdz 2020. gadam attiecībā uz visiem krājumiem”. Tas atspoguļo saistības, kuras Savienība uzņēmusies attiecībā uz 2002. gadā Johannesburgā notikušā Pasaules samita par ilgtspējīgu attīstību secinājumiem un saistīto īstenošanas plānu. 
            
            
               ·Apspriešanās ar ieinteresētajām personām
            
            
               Apspriešanās ar ieinteresētajām personām notika, pamatojoties uz Komisijas paziņojumu par apspriešanos par zvejas iespējām 2018. gadam. Priekšlikuma zinātnisko pamatojumu nodrošinās ZZTEK. Visi ZZTEK ziņojumi ir pieejami MARE ĢD tīmekļa vietnē.
            
            
               ·Ietekmes novērtējums
            
            
               Risku, ka varētu rasties nelabvēlīga ietekme uz krājuma populācijas atjaunošanos, ES līmenī ierobežo papildu kontroles pasākumi, ko Rumānija un Bulgārija ieviesušas un īstenojušas atbilstoši saistībām, kuras šīs dalībvalstis uzņēmušās sakarā ar regulu, ar ko 2017. gadam nosaka konkrētu zivju krājumu zvejas iespējas Melnajā jūrā. 
            
            
               Daudzpusējā līmenī risku, ka varētu rasties nelabvēlīga ietekme uz krājuma populācijas atjaunošanos, mazina vairākas jaunas darbības: 1) GFCM 41. gadskārtējā sesijā pieņemts GFCM Reģionālais NNN zvejas apkarošanas rīcības plāns; 2) daudzpusējā līmenī īstenots GFCM projekts “BlackSea4Fish”, kas ietver reģionālu sadarbību zinātnisko datu jomā; 3) GFCM 41. gadskārtējā sesijā pieņemts daudzgadu pārvaldības plāns akmeņplekstes zvejniecībām Melnajā jūrā (29. ĢAA). Šis plāns pamatojas uz divu posmu pieeju: a) nozvejas limits diviem gadiem (2018–2019) un pilotprojekts par inspekcijām jūrā; b) KPN un tās sadales mehānisms kopā ar pastāvīgu inspekciju programmu līdz 2020. gadam. Plānā iestrādātā pārskatīšanas klauzula dos iespēju nākamajā gadā pārskatīt KPN un kvotas, ja zinātniskais ieteikums neapstiprinās, ka zvejas izraisītas mirstības konstruktīva attīstība turpinās. Šis plāns palīdzēs visām piekrastes valstīm efektīvi apkarot NNN zvejas darbības un pienācīgi pārvaldīt akmeņplekstes krājumu. 
            
            
               Priekšlikumā ir atspoguļoti ne tikai īstermiņa problēmjautājumi, bet arī ilgtermiņa pieeja, saskaņā ar kuru zvejas apjoms pakāpeniski jāpielāgo līdz ilgtermiņā noturīgam apjomam.
            
            
               Tāpēc priekšlikumā iestrādātās pieejas rezultātā vidējā termiņā zvejas piepūle varētu samazināties, toties ilgtermiņā tiks iegūtas stabilas vai pieaugošas kvotas. Paredzams, ka zvejas piepūles un zvejas iespēju pielāgošanas rezultātā saskaņā ar šo pieeju ilgtermiņā tiks panākta mazāka ietekme uz vidi. Zvejas darbību ilgtspēja ilgtermiņā palielināsies.
            
         
         
            
               3.PRIEKŠLIKUMA JURIDISKIE ASPEKTI
            
            
               ·Ierosināto pasākumu kopsavilkums
            
            
               Lai sasniegtu kopējās zivsaimniecības politikas mērķi, proti, bioloģiski, ekonomiski un sociāli ilgtspējīgas zvejniecības, priekšlikumā ir noteikti nozvejas ierobežojumi, kas piemērojami Savienības zvejniecībām Melnajā jūrā.
            
            
               ·Juridiskais pamats
            
            
               Šā priekšlikuma juridiskais pamats ir Līguma par Eiropas Savienības darbību 43. panta 3. punkts.
            
            
               Savienības pienākumi saistībā ar ūdeņu dzīvo resursu ilgtspējīgu izmantošanu izriet no KZP pamatregulas 2. pantā noteiktajiem pienākumiem.
            
            
               ·Subsidiaritātes princips
            
            
               Priekšlikums ir Savienības ekskluzīvā kompetencē, kā minēts Līguma par Eiropas Savienības darbību 3. panta 1. punkta d) apakšpunktā. Tāpēc subsidiaritātes principu nepiemēro.
            
            
               ·Proporcionalitātes princips
            
            
               Priekšlikums ir saskaņā ar proporcionalitātes principu šāda iemesla dēļ:
            
            
               kopējā zivsaimniecības politika ir kopēja politika. Saskaņā ar LESD 43. panta 3. punktu Padomei ir jāpieņem pasākumi par zvejas iespēju noteikšanu un iedalīšanu.
            
            
               Ar ierosināto Padomes regulu dalībvalstīm iedala zvejas iespējas. Ņemot vērā Regulas (ES) Nr. 1380/2013 16. panta 6. un 7. punktu un 17. pantu, dalībvalstis var pēc saviem ieskatiem šādas iespējas sadalīt sava karoga kuģiem. Tāpēc dalībvalstis, kad tās izmanto tām iedalītās zvejas iespējas, var brīvi operēt ar lēmumiem, kas saistīti ar to izvēlētajiem sociālajiem un ekonomiskajiem modeļiem.
            
            
               Priekšlikums dalībvalstīm neuzliek jaunas finansiālas saistības. Padome katru gadu pieņem šādu regulu, un tās īstenošanai jau ir paredzēti publiskā un privātā sektora līdzekļi.
            
            
               ·Juridisko instrumentu izvēle
            
            
               Ierosinātais juridiskais instruments: regula.
            
            
               Šis ir priekšlikums par zvejniecības pārvaldību, kurš pamatojas uz LESD 43. panta 3. punktu un ir saskaņā ar Regulas (ES) Nr. 1380/2013 16. pantu.
            
            
               4.IETEKME UZ BUDŽETU
            
            
               Priekšlikums neietekmē Savienības budžetu.
            
            
               2017/0306 (NLE)
            
            
               Priekšlikums
            
         
         
            
               PADOMES REGULA,
            
            
               ar ko 2018. gadam nosaka dažu zivju krājumu un zivju krājumu grupu zvejas iespējas Melnajā jūrā
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 43. panta 3. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Līguma 43. panta 3. punktā paredzēts, ka Padomei pēc Komisijas priekšlikuma ir jāpieņem pasākumi par zvejas iespēju noteikšanu un iedalīšanu.
            
            
               (2)Eiropas Parlamenta un Padomes Regulā (ES) Nr. 1380/2013
                  6
                paredzēts, ka saglabāšanas pasākumi ir jāpieņem, ņemot vērā pieejamos zinātniskos, tehniskos un ekonomiskos ieteikumus, tostarp attiecīgā gadījumā ziņojumus, ko sagatavojusi Zivsaimniecības zinātnes, tehnikas un ekonomikas komiteja (ZZTEK).
            
            
               (3)Padomei ir jāpieņem pasākumi par zvejas iespēju noteikšanu un iedalīšanu zvejniecībām vai zvejniecību grupām Melnajā jūrā un attiecīgā gadījumā jānosaka arī daži ar tām funkcionāli saistīti nosacījumi. Regulas (ES) Nr. 1380/2013 16. panta 1. un 4. punkts paredz, ka zvejas iespējas ir jāiedala dalībvalstīm tā, lai ikvienai dalībvalstij nodrošinātu ar katru zivju krājumu vai zvejniecību saistīto zvejas darbību relatīvu stabilitāti, un saskaņā ar kopējās zivsaimniecības politikas mērķiem, kas noteikti minētās regulas 2. panta 2. punktā.
            
            
               (4)Vidusjūras Vispārējā zivsaimniecības komisija (GFCM) 41. gadskārtējā sanāksmē 2017. gadā pieņēma Ieteikumu GFCM/40/2017/4 par daudzgadu pārvaldības plānu akmeņplekstes zvejniecībām 29. ģeogrāfiskajā apakšapgabalā (Melnajā jūrā). Ieteikumā noteikta akmeņplekstes kopējā pieļaujamā nozveja diviem gadiem (2018–2019) un kvotu pagaidu sadalījums. Minētais pasākums būtu jātransponē Savienības tiesību aktos. 
            
            
               (5)Zvejas iespējas būtu jānosaka, pamatojoties uz pieejamajiem zinātniskajiem ieteikumiem, ņemot vērā bioloģiskos un sociālekonomiskos aspektus, vienlaikus nodrošinot vienlīdzīgu attieksmi pret visiem zvejas sektoriem, kā arī ņemot vērā viedokļus, kas izteikti apspriešanās procesā ar ieinteresētajām personām.
            
            
            
               (6)      Kā norādīts pieejamajā ZZTEK zinātniskajā ieteikumā, lai nodrošinātu brētliņas krājuma ilgtspēju Melnajā jūrā, ir jāsaglabā pašreizējais zvejas izraisītas zivju mirstības līmenis. 
            
            
                (7)Regulas (ES) Nr. 1380/2013 15. panta 1. punktā minēto izkraušanas pienākumu brētliņas zvejniecībām piemēro no 2015. gada 1. janvāra. Regulas (ES) Nr. 1380/2013 15. panta 1. punktā minēto izkraušanas pienākumu akmeņplekstes zvejniecībām piemēro no 2017. gada 1. janvāra.
            
            
               (8)Uz šajā regulā noteikto zvejas iespēju izmantošanu attiecas Padomes Regula (EK) Nr. 1224/2009
                  7
                un jo īpaši tās 33. un 34. pants par nozvejas reģistrēšanu un zvejas iespēju pilnīgas izmantošanas datu paziņošanu. Tāpēc ir jānorāda kodi, kas dalībvalstīm ir jāizmanto, kad tās nosūta Komisijai datus par izkrāvumiem no krājumiem, uz kuriem attiecas šī regula.
            
            
               (8)Saskaņā ar Padomes Regulas (EK) Nr. 847/96
                  8
                2. pantu ir jānorāda krājumi, kuriem piemēro dažādos tajā minētos pasākumus.
            
            
               (9)Attiecībā uz akmeņplekstes krājumu būtu jāveic papildu korektīvie pasākumi. Paturot spēkā patlaban piemērojamo divus mēnešus ilgo zvejas aizlieguma periodu (no 15. aprīļa līdz 15. jūnijam), krājums arī turpmāk tiks aizsargāts akmeņplekstes nārsta sezonā. Zvejas piepūles pārvaldība un zvejas dienu ierobežošana līdz 180 dienām gadā pozitīvi ietekmēs akmeņplekstes krājuma saglabāšanu.  
            
            
                 (10)Lai nepieļautu zvejas darbību pārtraukšanu un lai nodrošinātu Savienības zvejnieku iztikas iespējas, ir svarīgi attiecīgajās zvejniecībās Melnajā jūrā atļaut zveju no 2018. gada 1. janvāra. Steidzamības dēļ šai regulai būtu jāstājas spēkā tūlīt pēc tās publicēšanas.
            
            
               (11)Zvejas iespējas būtu jāizmanto, pilnībā ievērojot piemērojamos Savienības tiesību aktus,
            
            
               IR PIEŅĒMUSI ŠO REGULU.
            
         
         
            
               I NODAĻA
                  Priekšmets, darbības joma un definīcijas
            
            
               1. pants
               Priekšmets
            
            
               Ar šo regulu Savienības zvejas kuģiem ar Bulgārijas un Rumānijas karogu nosaka 2018. gada zvejas iespējas attiecībā uz šādu sugu krājumiem:
            
            
               a) brētliņa (Sprattus sprattus) Melnajā jūrā;
            
            
               b) akmeņplekste (Psetta maxima) Melnajā jūrā.
            
            
               2. pants
               Darbības joma
            
            
               Šo regulu piemēro Savienības zvejas kuģiem, kas kuģo ar Bulgārijas un Rumānijas karogu un darbojas Melnajā jūrā.
            
            
               3. pants
               Definīcijas
            
            
               Šajā regulā piemēro šādas definīcijas:
            
            
               a)“GFCM” ir Vidusjūras Vispārējā zivsaimniecības komisija;
            
            
               b)“Melnā jūra” ir 29. ģeogrāfiskais apakšapgabals, kas definēts Eiropas Parlamenta un Padomes Regulas (ES) Nr. 1343/2011
                  9
                I pielikumā;
            
            
               c)“zvejas kuģis” ir jebkurš kuģis, kas aprīkots jūras bioloģisko resursu komerciālai izmantošanai;
            
            
               d)“Savienības zvejas kuģis” ir zvejas kuģis, kas kuģo ar dalībvalsts karogu un ir reģistrēts Savienībā; 
            
            
               e)
                     “krājums” ir konkrētā pārvaldības apgabalā sastopami jūras bioloģiskie resursi;
            
            
               f)“autonoma Savienības kvota” ir nozvejas limits, kas autonomi iedalīts Savienības zvejas kuģiem apstākļos, kad nav vienošanās par kopējo pieļaujamo nozveju (KPN); 
            
            
               g)“analītiska kvota” ir autonoma Savienības kvota, par kuru ir pieejams analītisks novērtējums.
            
            
               II NODAĻA
                  Zvejas iespējas 
            
            
               4. pants
               Zvejas iespēju iedalījums
            
            
               1. Savienības autonomā kvota attiecībā uz brētliņu, šādas kvotas iedalījums dalībvalstīm un attiecīgā gadījumā ar to funkcionāli saistītie nosacījumi ir izklāstīti pielikumā. 
            
            
               2. Akmeņplekstes KPN, kas piemērojama Savienības ūdeņos un Savienības zvejas kuģiem, šādas KPN iedalījums dalībvalstīm un attiecīgā gadījumā ar to funkcionāli saistītie nosacījumi ir izklāstīti pielikumā.  
            
         
         
            
               5. pants
               Īpaši noteikumi par iedalījumu
            
            
               Šajā regulā paredzētais zvejas iespēju iedalījums dalībvalstīm neskar:
            
            
               a)apmaiņu, kas veikta, ievērojot Regulas (ES) Nr. 1380/2013 16. panta 8. punktu;
            
            
               b)atvilkumus un pārdali, kas veikta, ievērojot Regulas (EK) Nr. 1224/2009 37. pantu;
            
            
               c)atvilkumus, kas veikti, ievērojot Regulas (EK) Nr. 1224/2009 105. un 107. pantu.
            
            
            
            
               6. pants
            
            
               Akmeņplekstes zvejas piepūles pārvaldība
            
            
            
               Savienības zvejas kuģi, kam atļauts zvejot akmeņpleksti Melnajā jūrā, neatkarīgi no to lielākā garuma nepārsniedz 180 zvejas dienu gadā.
            
            
            
               III NODAĻA
                  Nobeiguma noteikumi
            
            
               7. pants
               Datu nosūtīšana
            
            
               Kad dalībvalstis, ievērojot Regulas (EK) Nr. 1224/2009 33. un 34. pantu, nosūta Komisijai datus par daudzumiem, kas izkrauti no krājumiem, tās izmanto šīs regulas pielikumā noteiktos krājumu kodus.
            
            
               8. pants
               Stāšanās spēkā
            
            
               Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
            
               To piemēro no 2018. gada 1. janvāra.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Done at Brussels,
            
         
         
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  
                        Padomes 1996. gada 6. maija Regula (EK) Nr. 847/96, kas ievieš papildu nosacījumus ikgadējai kopējās pieļaujamās nozvejas (KPN) un kvotu pārvaldei (OV L 115, 9.5.1996., 3. lpp.).
               
               
                  
                     (2)
                  
                        OV L 352, 23.12.2016., 26. lpp.
               
               
                  
                     (3)
                  
                        OV L 78, 20.3.2013., 1. lpp.
               
               
                  
                     (4)
                  
                        Sk. http://www.fao.org/gfcm/meetings/blackseaconference2016/en/.
               
               
                  
                     (5)
                  
                        Sk. http://www.fao.org/gfcm/reports/statutory-meetings/detail/en/c/454522/.
               
               
                  
                     (6)
                  
                        Eiropas Parlamenta un Padomes 2013. gada 11. decembra Regula (ES) Nr. 1380/2013 par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (OV L 354, 28.12.2013., 22. lpp.).
               
               
                  
                     (7)
                  
                        Padomes 2009. gada 20. novembra Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (OV L 343, 22.12.2009., 1. lpp.).
               
               
                  
                     (8)
                  
                        Padomes 1996. gada 6. maija Regula (EK) Nr. 847/96, kas ievieš papildu nosacījumus ikgadējai kopējās pieļaujamās nozvejas (KPN) un kvotu pārvaldei (OV L 115, 9.5.1996., 3. lpp.).
               
               
                  
                     (9)
                  
                        Eiropas Parlamenta un Padomes 2011. gada 13. decembra Regula (ES) Nr. 1343/2011 par atsevišķiem noteikumiem attiecībā uz zveju Vidusjūras Vispārējās zivsaimniecības komisijas (GFCM) nolīguma apgabalā, ar kuru groza Padomes Regulu (EK) Nr. 1967/2006, kas attiecas uz Vidusjūras zvejas resursu ilgtspējīgas izmantošanas pārvaldības pasākumiem (OV L 347, 30.12.2011., 44. lpp.).
               
            
      
    ---documentbreak--- 
      
         
               EIROPAS KOMISIJA
            Briselē,21.11.2017
            COM(2017) 672 final
            PIELIKUMS
            dokumentam
            Priekšlikums Padomes regulai,
            ar ko 2018. gadam nosaka dažu zivju krājumu un zivju krājumu grupu zvejas iespējas Melnajā jūrā
            
               
         
         
            
               PIELIKUMS
            
            
                     
                        Suga:
                     
                  
                  
                     
                        Brētliņa
                     
                  
                  
                     
                  
                  
                     
                        Zona:
                     
                  
                  
                     
                        Savienības ūdeņi Melnajā jūrā
                     
                  
                  
                     
                  
               
                     
                  
                  
                     
                        Sprattus sprattus
                     
                  
                  
                     
                  
                  
                     
                        (SPR/F37.4.2.C)
                     
                  
               
                     
                        Bulgārija
                     
                  
                  
                     
                  
                  
                     
                        8 032,50 
                     
                  
                  
                     
                        Analītiska kvota
                     
                     
                        Regulas (EK) Nr. 847/96 3. pantu nepiemēro.
                     
                     
                        Regulas (EK) Nr. 847/96 4. pantu nepiemēro.
                     
                     
                  
               
                     
                        Rumānija
                     
                  
                  
                     
                  
                  
                     
                        3 442,50
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Savienība
                     
                  
                  
                     
                  
                  
                     
                        11 475
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        KPN
                     
                  
                  
                     
                        Nepiemēro / Nav vienošanās  
                     
                  
                  
                     
                  
                  
                     
                  
               
            
            
                     
                        Suga:
                     
                  
                  
                     
                        Akmeņplekste
                     
                  
                  
                     
                        Zona:
                     
                  
                  
                     
                        Savienības ūdeņi Melnajā jūrā
                     
                  
               
                     
                  
                  
                     
                        Psetta maxima
                     
                  
                  
                     
                  
                  
                     
                        (TUR/F37.4.2.C)
                     
                  
                  
                     
                  
                  
                     
                  
                  
                     
                  
               
                     
                        Bulgārija
                     
                  
                  
                     
                        57
                     
                  
                  
                     
                  
                  
                     
                        Analītiska KPN 
                     
                     
                        Regulas (EK) Nr. 847/96 3. pantu nepiemēro.
                     
                     
                        Regulas (EK) Nr. 847/96 4. pantu nepiemēro.
                     
                     
                  
               
                     
                        Rumānija
                     
                  
                  
                     
                        57 
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Savienība
                     
                  
                  
                     
                        114
                     
                  
                  
                     
                        (*)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        KPN
                     
                  
                  
                     
                                     644 
                     
                  
                  
                     
                  
               
                     
                        _________
                     
                  
                  
                     
                  
                  
                     
                  
                  
                     
                  
               
                     
                         (*)
                              No 2018. gada 15. aprīļa līdz 15. jūnijam nav atļautas nekādas zvejas darbības, tostarp nozvejas pārkraušana citā kuģī, pacelšana uz kuģa, izkraušana un pirmā pārdošana.